***Moja večera s Andre*** (engleski **My Dinner with Andre**) američki je art film iz 1981. kojeg je režirao Louis Malle. Scenarij su napisali Andre Gregory i Wallace Shawn, koji i tumače jedine dvije glavne uloge u filmu. Znakovitost ovog filma je što se odvija u cijelosti samo oko razgovora dvoje ljudi za večerom.

Očekivano, film nije bio komercijalni uspjeh u kino blagajnama, ali je stekao pohvale kritičara zbog hrabrog koncepta. Roger Ebert ga je prozvao svojim petim najdražim filmom 1980-ih te ga je kasnije uvrstio na svoju listu "Velikih filmova".

Radnja
------

New York. Pisac kazališnih predstava i povremeni glumac Wally odlazi u neki restoran naći se na večeri sa Andreom, umjetnikom kojeg nije vidio godinama. Andre mu ispriča što mu se dogodilo u zadnjih nekoliko godina: iskustva sa eksperimentalnim kazalištem pod vodstvom poljskog redatelja Jerzya Grotowskog, putovanje u Saharu, krajolici Škotske te sastanak sa Richardom Avedonom u Montauku, gdje je sudjelovao u ritualu preporoda. Wally neko vrijeme strpljivo sluša, ali mu onda da do znanja da previše živi u svijetu fantazije i apstraktnog razmišljanja, te da bi trebao živjeti u stvarnosti. Ipak, u razgovoru mu Andre da nekoliko argumenata zbog kojih Wally počne sumnjati u svoj pogled na svijet. Nakon večere, Wally odlazi u taksiju natrag doma te razmišlja o večeri.

Glavne uloge
------------

* Andre Gregory - Andre
* Wallace Shawn - Wally

Kritike
-------

> *Moja večera s Andre* predstavlja još jedan stereotip za art-filmove, film u kojem se ništa ne dogodi. Dvojica ljudi sjede za stolom i razgovaraju. I to je cijeli film...Šala u oba slučajeva se temelji na kontrastu između "akcije" i inercije filma. Ali *Moja večera s Andre* je zapravo vrlo živahna afera sa dramatičnim dijelovima koje teku poput većine narativnih filmova...*Večera* je zapravo transgresivan film jer hrabro dozvoljava likovima da samo pričaju. Zapravo, dozvoljava da Andre govori dok, bitnije, Wally samo sluša.
> 
> – Christopher Long

> Film ima posebnu privlačnost bilo kome tko je zainteresiran za ljudsku prirodu i kinematografiju; film Louisa Malla bio je jedinstven i izniman 1981. a i danas je razmjerno neobičan. To je pouka vrijednosti slušanja i dobivanja bogatstva o čovječanstvu samo zahvaljujući sposobnosti pričanja. Andre većinom govori, simpatićan lik koji glumi samoga sebe i koji govori o svojem zanimanu; glumi...To je najčišći primjer art filmotvorstva, mrvicu eksperimentalan, mrvicu intelektualan i mrvicu 'in' za pisce/glumce ranih 80-ih.
> 
> – Andrew L. Urban

> ...ja sam ponovno zadivljen kako je predivno neobičan ovaj film, i kako nema ničega sličnoga poput njega. Trebao bi biti negledljiv, a opet, oni koji ga vole ga gledaju iznova i iznova, te su očarani...U drugom smislu, oni [Andre i Wally] su samo nositelji napete drame--filma u kojem ima više akcije nego u *Otimačima izgubljenog kovčega*. Ono što *Moja večera s Andre* iskorištava je dobro poznata sposobnost uma da zamisli priču koja mu se pripovjeda. I Shawn i Gregory su rođeni tvorci priča, i kako hodaju mi vidimo njihova lica, ali i zamišljamo puno više: Andre kojega živog zakopaju, svečenika koji se diže zahvaljući rubovima prstiju.
> 
> – Roger Ebert

Izvori
------

1. ↑  Roger Ebert. „Roger Ebert's Top Ten Films of the 80s". Arhivirano iz originala na datum 2011-09-23. Pristupljeno 2014-04-10.
2. 1 2  Roger Ebert (13.6. 1999). „Great Movies: My Dinner with Andre". rogerebert.com.
3. ↑  Christopher Long (16.6. 2009). „My Dinner with Andre". moviemet.com. Arhivirano iz originala na datum 2013-09-19. Pristupljeno 2014-04-10.
4. ↑  Andrew L. Urban (22.1. 2009). „My Dinner with Andre". urbancinefile.com. Arhivirano iz originala na datum 2013-11-04. Pristupljeno 2014-04-10.

Vanjske poveznice
-----------------

* *My Dinner with Andre* na sajtu IMDb
* *My Dinner with Andre* na Rotten Tomatoes-u ()
* *My Dinner with Andre* na AllRovi-u

| * p
* r
* u
Filmovi koje je režirao Louis Malle |
| --- |
| Cjelovečernji filmovi | 
* *Lift za gubilište* (1958)
* *Ljubavnici* (1958)
* *Zazie dans le Métro* (1960)
* *A Very Private Affair* (1962)
* *The Fire Within* (1963)
* *Viva Maria!* (1965)
* *The Thief of Paris* (1967)
* *Murmur of the Heart* (1971)
* *Lacombe, Lucien* (1974)
* *Black Moon* (1975)
* *Pretty Baby* (1978)
* *Atlantic City* (1980)
* *My Dinner with Andre* (1981)
* *Crackers* (1984)
* *Alamo Bay* (1985)
* *Au Revoir les Enfants* (1987)
* *May Fools* (1990)
* *Damage* (1992)
* *Vanya on 42nd Street* (1994)

 |
| Kratki filmovi | 
* Crazeologie
* Station 307
* Spirits of the Dead (segment "William Wilson")

 |
| Dokumentarni filmovi | 
* Svijet tišine (ko-autor: Jacques Cousteau)
* Vive le Tour
* Calcutta
* Humain, trop humain
* Place de la République
* Close Up

 |
| Televizija | 
* Bons baisers de Bangkok
* Phantom India
* Dominique Sanda ou Le rêve éveillé
* God's Country
* And the Pursuit of Happiness

 |